pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนรม.พล.อ.อ.ประจินฯ เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม (สดช.) ครั้งที่ 2/2561
วันพุธที่ 2 พฤษภาคม 2561
รองนรม.พล.อ.อ.ประจินฯ เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม (สดช.) ครั้งที่ 2/2561
ที่ประชุม สดช. มีมติเห็นชอบขับเคลื่อนโครงการต่าง ๆ เพื่อเศรษฐกิจดิจิทัลตามนโยบายของรัฐบาล
วันนี้ (2 พ.ค. 61) เวลา 13.30 น. ณ ห้องประชุม 302 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 2/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบโครงการต่าง ๆ ที่ขอรับการสนับสนุนเงินทุน ตามที่คณะอนุกรรมการพิจารณากลั่นกรองโครงการฯเสนอ ทั้งนี้ เป็นโครงการพัฒนาบุคลากรภาครัฐด้าน Big Data และ Data Analytics เพื่อสร้างนักวิทยาศาสตร์ข้อมูล (Data Scientist) รวมถึงงานวิจัยและการพัฒนาระบบอํานวยความสะดวกในการประกอบธุรกิจแบบครบวงจร ตลอดจน โครงการศึกษาวิจัย เรื่อง นโยบายการกําหนดสิทธิในการส่งและรับสัญญาณในการเข้าตลาดของดาวเทียมต่างชาติ (Landing Rights and Market Access Policy) โดยโครงการต่าง ๆ ดังกล่าวเป็นไปตามนโยบายรัฐบาลและการส่งเสริมเศรษฐกิจดิจิทัล ซึ่งจะส่งผลให้มีการใช้เทคโนโลยีได้อย่างเหมาะสมและเกิดประโยชน์ต่อประชาชนอย่างแท้จริงต่อไป
..........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธพว.คลอดสินเชื่อแฟคตอริ่งเสริมแกร่งSMEs ทำธุรกิจกับคู่ค้าในนิคมอุตสาหกรรม เปลี่ยนเอกสารวางบิลเป็นเงินสดด่วน ตอบโจทย์ต่อสายป่านธุรกิจเติบโตไม่สะดุด
วันเสาร์ที่ 1 กันยายน 2561
ธพว.คลอดสินเชื่อแฟคตอริ่งเสริมแกร่งSMEs ทําธุรกิจกับคู่ค้าในนิคมอุตสาหกรรม เปลี่ยนเอกสารวางบิลเป็นเงินสดด่วน ตอบโจทย์ต่อสายป่านธุรกิจเติบโตไม่สะดุด
SME Development Bank คลอด “สินเชื่อ Factoring เสริมแกร่ง คู่ค้าการนิคมอุตสาหกรรม” เปิดโอกาสผู้ประกอบการเอสเอ็มอี นําเอกสารแจ้งหนี้ หรือสิทธิการรับเงินของลูกหนี้ที่อยู่ในเขตนิคมอุตสาหกรรม มาเปลี่ยนเป็นเงินสดได้ทันที แถมฟรีค่าธรรมเนียม ช่วยต่อสายป่าน
SME Development Bank คลอด “สินเชื่อ Factoring เสริมแกร่ง คู่ค้าการนิคมอุตสาหกรรม” เปิดโอกาสผู้ประกอบการเอสเอ็มอี นําเอกสารแจ้งหนี้ หรือสิทธิการรับเงินของลูกหนี้ที่อยู่ในเขตนิคมอุตสาหกรรม มาเปลี่ยนเป็นเงินสดได้ทันที แถมฟรีค่าธรรมเนียม ช่วยต่อสายป่าน เพิ่มสภาพคล่อง ธุรกิจเติบโตไม่สะดุด
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยว่า ธนาคารออกบริการสินเชื่อใหม่ “โครงการสินเชื่อ Factoring เสริมแกร่ง คู่ค้าการนิคมอุตสาหกรรม” เปิดโอกาสให้ผู้ประกอบการเอสเอ็มอี ซึ่งมีลูกหนี้การค้าที่มีสถานประกอบการหรือสาขาที่ตั้งอยู่ในนิคมอุตสาหกรรม เขตประกอบการอุตสาหกรรม หรือชุมชนอุตสาหกรรม หรือสวนอุตสาหกรรม เพียงนําเอกสารการแจ้งหนี้ของลูกหนี้การค้าที่ผ่านการวางบิลเรียบร้อยแล้ว มาเปลี่ยนเป็นเงินสดกับธนาคารได้ โดยไม่ต้องรอครบกําหนดเรียกเก็บเงินจากลูกหนี้การค้า ช่วยให้ผู้ประกอบการเอสเอ็มอีมีเงินสดไปใช้จ่ายหมุนเวียนในการทําธุรกิจคล่องตัว ไม่ติดขัด ไม่มีปัญหาขาดสภาพคล่อง และยังเพิ่มศักยภาพการแข่งขันธุรกิจ
สําหรับคุณสมบัติผู้กู้ ต้องเป็นนิติบุคคล ดําเนินธุรกิจมาไม่ต่ํากว่า 1 ปี ไม่มีประวัติการละทิ้งงาน หรือถูกบอกเลิกสัญญา วงเงินรวมของโครงการ 3,000 ล้านบาท ระยะเวลาโครงการ 1 ปี หรือจนกว่าจะหมดวงเงินสินเชื่อรวมของโครงการ โดยธนาคารจะรับซื้อสูงสุดถึง 90% ของมูลหนี้ทางการค้า และกรณีลูกหนี้การค้าชําระหนี้โดยโอนเงินเข้าบัญชีของผู้ประกอบการเอง รับซื้อสูงสุด 80% วงเงินสินเชื่อตั้งแต่ 100,000 บาทถึงสูงสุด 15 ล้านบาท ดอกเบี้ยอัตราพิเศษMFR+1ต่อปี(ปัจจุบัน MFR =6.75% ต่อปี) ให้เครดิตนานถึง 180 วัน ฟรีค่าธรรมเนียมบริการ และที่สําคัญ เบิกจ่ายเงินภายในวันเดียว
“จากนโยบายภาครัฐส่งเสริมและให้สิทธิประโยชน์ต่างๆ ในนิคมอุตสาหกรรม ทําให้การลงทุนจากกลุ่มทุนไทยและต่างประเทศขยายตัวอย่างสูง ส่งผลดีเชื่อมมายังธุรกิจเอสเอ็มอีในการเป็นฐานผลิตสินค้าให้แก่บริษัทในนิคมฯ อย่างไรก็ตาม คู่ค้ารายใหญ่ที่อยู่ในนิคมฯ โดยเฉพาะบริษัทต่างชาติ มักจะมีเงื่อนไขว่า เมื่อเอสเอ็มอีวางบิลแล้ว กว่าจะเรียกเก็บเงินจริงได้ ต้องใช้เวลาอีก 3-6 เดือนข้างหน้า ทําให้ธุรกิจเอสเอ็มอี ซึ่งมีสายป่านสั้น ประสบปัญหาขาดสภาพคล่อง ดังนั้น สินเชื่อ Factoring เสริมแกร่งฯจะมาช่วยตอบโจทย์ให้ผู้ประกอบการมีเงินทุน นําไปใช้ขับเคลื่อนธุรกิจได้ต่อเนื่อง ไม่เกิดปัญหาสะดุด” นายมงคล กล่าว
รัฐบาลไทย-ข่าวทำเนียบรัฐบาล-ธ.ก.ส.เปิดเว็บไซต์ www.เยียวยาเกษตรกร.com สำหรับคนไม่มีบัญชี ธ.ก.ส. แจ้งโอนเงินเข้าบัญชีธนาคารอื่น เท่านั้น [กระทรวงการคลัง]
วันจันทร์ที่ 11 พฤษภาคม 2563
ธ.ก.ส.เปิดเว็บไซต์ www.เยียวยาเกษตรกร.com สําหรับคนไม่มีบัญชี ธ.ก.ส. แจ้งโอนเงินเข้าบัญชีธนาคารอื่น เท่านั้น [กระทรวงการคลัง]
ธ.ก.ส.เปิดรับแจ้งข้อมูลบัญชีเงินฝากธนาคารอื่น ๆ และหมายเลขโทรศัพท์ ผ่าน www.เยียวยาเกษตรกร.com เพื่อรับการโอนเงินเข้าบัญชีต่อไปหลังตรวจสอบความซ้ําซ้อน เริ่มตั้งแต่วันที่ 7 พ.ค. 63 ที่ผ่านมา
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 28 เมษายน 2563 เห็นชอบให้ดําเนินมาตรการช่วยเหลือเยียวยาเกษตรกรที่ได้รับผลกระทบจากการแพร่ระบาดของเชื้อไวรัสโคโรน่า (COVID-19)โดยจ่ายเงินให้แก่ครัวเรือนเกษตรกรที่ขึ้นทะเบียนเกษตรกรกับหน่วยงานของรัฐรายละ5,000 บาท เป็นระยะเวลา 3 เดือน (พ.ค. – ก.ค. 63)จํานวน 10ล้านราย วงเงินงบประมาณจํานวน 150,000 ล้านบาท สําหรับขั้นตอนการจ่ายเงินดังกล่าวธ.ก.ส. จะรับข้อมูลผู้ขึ้นทะเบียนที่ผ่านการตรวจสอบแล้วจากกระทรวงเกษตรและสหกรณ์และดําเนินการโอนเงินเข้าบัญชีเกษตรกรโดยตรงในกรณีเกษตรกรมีบัญชีเงินฝากกับ ธ.ก.ส. แล้ว สามารถใช้บัญชีเงินฝากเดิมได้ โดยไม่ต้องมาเปิดบัญชีใหม่
ส่วนเกษตรกรที่ไม่มีบัญชีเงินฝากกับ ธ.ก.ส. สามารถแจ้งเลขที่บัญชีเงินฝากที่มีอยู่กับธนาคารอื่น โดยเตรียมหมายเลขบัตรประชาชน หมายเลขโทรศัพท์ และเลขที่บัญชีเงินฝากธนาคารอื่นจากนั้นเข้าเว็บไซต์ www.เยียวยาเกษตรกร.comซึ่งมีเกษตรกรบางส่วนได้แจ้งบัญชีเงินฝากธนาคารอื่นแล้วทั้งนี้เป็นเพียงการรับแจ้งช่องทางในการโอนเงินเท่านั้น ยังไม่ได้ตรวจสอบความซ้ําซ้อนของการให้ความช่วยเหลืออื่นๆ ของรัฐ เช่น การเยียวยาผู้ประกอบอาชีพอิสระ(เราไม่ทิ้งกัน) ข้าราชการบํานาญ ประกันสังคม หรือโครงการอื่น ๆ
กรณีเกษตรกรที่อยู่ระหว่างการขึ้นทะเบียนหรือปรับปรุงข้อมูลทะเบียนเกษตรกรกับกระทรวงเกษตรและสหกรณ์ ตั้งแต่วันที่ 1 พฤษภาคม 2563 ซึ่งหมดเขตวันที่ 15 พฤษภาคม 2563 จะไม่พบข้อมูลในเว็บไซต์ เนื่องจากข้อมูลที่กระทรวงเกษตรฯ จัดส่งให้ ธ.ก.ส. กลุ่มเป้าหมายแรกจํานวน 8.35 ล้านราย เป็นข้อมูลการขึ้นทะเบียนเกษตรกรเพียง ณ วันที่ 30 เมษายน 2563 ดังนั้น เกษตรกรจะสามารถแจ้งบัญชีเงินฝากธนาคารอื่น หลังจากได้ตรวจสอบความซ้ําซ้อนตามเงื่อนไขของโครงการ โดยเริ่มแจ้งได้ตั้งแต่วันที่ 27พฤษภาคม 2563 และ ธ.ก.ส. จะเริ่มโอนเงินเข้าบัญชีกลุ่มเป้าหมายที่ 2 พร้อมกับเกษตรกรที่มีบัญชี ธ.ก.ส. ในวันที่ 29 พฤษภาคม 2563 เป็นต้นไป นอกจากนี้ เว็บไซต์ดังกล่าวยังสามารถตรวจสอบผลการโอนเงินได้ โดยเกษตรกรที่ได้รับเงินกลุ่มแรกกว่า 8 ล้านราย สามารถตรวจสอบได้ตั้งแต่วันที่15 พฤษภาคม 2563 เป็นต้นไป
“โครงการดังกล่าว ธ.ก.ส. จะเร่งดําเนินการภายใต้การควบคุมการแพร่กระจายของโรค COVID-19 อย่างเคร่งครัด ซึ่งนอกจากเกษตรกรไม่จําเป็นต้องมีบัญชีเงินฝากกับ ธ.ก.ส. แล้ว ยังสามารถใช้บัตร ATM ของ ธ.ก.ส.และของธนาคารอื่นๆ ถอนเงินจากตู้ ATM ได้ทุกธนาคาร หรือใช้โทรศัพท์มือถือที่มีแอปพลิเคชั่น ธ.ก.ส. A-Mobile ถอนเงินโดยไม่ใช้บัตร ATM ที่ตู้ ATM ของธ.ก.ส. ได้อีกด้วย” นายอภิรมย์กล่าว
รัฐบาลไทย-ข่าวทำเนียบรัฐบาล-สธ. เตรียมประกาศแต่งตั้งพนักงานเจ้าหน้าที่เพื่อบังคับใช้พ.ร.บ.ควบคุมผลิตภัณฑ์ยาสูบ ใหม่
วันอาทิตย์ที่ 12 พฤศจิกายน 2560
สธ. เตรียมประกาศแต่งตั้งพนักงานเจ้าหน้าที่เพื่อบังคับใช้พ.ร.บ.ควบคุมผลิตภัณฑ์ยาสูบ ใหม่
​กระทรวงสาธารณสุข เตรียมประกาศแต่งตั้งพนักงานเจ้าหน้าที่เพื่อบังคับใช้ตาม พระราชบัญญัติ(พ.ร.บ.)ควบคุมผลิตภัณฑ์ยาสูบ พ.ศ. 2560 ทั่วราชอาณาจักร
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ในฐานะประธานคณะกรรมการควบคุมผลิตภัณฑ์ยาสูบแห่งชาติ เปิดเผยถึงมติที่ประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 2/2560 ซึ่งมีมติเห็นชอบร่างอนุบัญญัติภายใต้พระราชบัญญัติ(พ.ร.บ.)ควบคุมผลิตภัณฑ์ยาสูบ พ.ศ. 2560 รวม 2 ฉบับ ได้แก่ ร่างประกาศกระทรวงสาธารณสุข เรื่อง แต่งตั้งพนักงานเจ้าหน้าที่เพื่อปฏิบัติตามพระราชบัญญัติควบคุมผลิตภัณฑ์ยาสูบ พ.ศ. 2560 โดยสาระสําคัญเป็นการกําหนดตําแหน่งเจ้าหน้าที่ เพื่อแต่งตั้งเป็นพนักงานเจ้าหน้าที่ แบ่งออกเป็น 4 กลุ่ม คือ 1. กลุ่มเจ้าหน้าที่ในสังกัดราชการบริหารส่วนกลาง หรือสังกัดส่วนกลางซึ่งปฏิบัติงานส่วนภูมิภาค 2. กลุ่มเจ้าหน้าที่ในสังกัดราชการบริหารส่วนภูมิภาค 3. กลุ่มเจ้าหน้าที่ในสังกัดกรุงเทพมหานคร และ 4. กลุ่มเจ้าหน้าที่ในสังกัดองค์กรปกครองส่วนท้องถิ่น ในระดับ อบจ. , เทศบาล, อบต., และเมืองพัทยา โดยให้มีการประเมินพนักงานเจ้าหน้าที่เพื่อปฏิบัติตามพระราชบัญญัติควบคุมผลิตภัณฑ์ยาสูบทุก 6 เดือน เพื่อนํามาพัฒนาและวางแผนการดําเนินงานในการบังคับใช้กฎหมาย เป็นไปอย่างมีประสิทธิภาพ
ด้าน นพ.สุวรรณชัย วัฒนายิ่งเจริญชัย อธิบดีกรมควบคุมโรค กล่าวถึง ร่างประกาศกระทรวงสาธารณสุข เรื่อง แบบบัตรประจําตัวพนักงานเจ้าหน้าที่ตาม พ.ร.บ.ควบคุมผลิตภัณฑ์ยาสูบ พ.ศ.2560 โดยมีสาระสําคัญเพื่อเป็นการกําหนดแบบเอกสารของรัฐ เพื่อใช้ในการแสดงตนต่อบุคคลภายนอก ในขณะออกปฏิบัติการตามกฎหมายให้เป็นมาตรฐานเดียวกัน ทั้งนี้เพื่อป้องกันช่องว่างในการปฏิบัติงานบังคับใช้กฎหมายในระหว่างที่รออนุบัญญัติทั้ง 2 ฉบับ ที่เห็นชอบในที่ประชุมลงประกาศในราชกิจจานุเบกษา เพื่อให้มีผลบังคับใช้นั้น ซึ่งพ.ร.บ.ควบคุมผลิตภัณฑ์ยาสูบ พ.ศ. 2560 ได้กําหนดบทเฉพาะกาล ให้อํานาจพนักงานเจ้าหน้าที่ตามกฎหมายเดิม 2 ฉบับ ซึ่งได้แก่ พ.ร.บ.ควบคุมผลิตภัณฑ์ยาสูบ พ.ศ. 2535 และ พ.ร.บ.คุ้มครองสุขภาพของผู้ไม่สูบบุหรี่ พ.ศ. 2535 ทําหน้าที่บังคับใช้ได้ไปก่อน
รัฐบาลไทย-ข่าวทำเนียบรัฐบาล-พาณิชย์ เผยผลการจับกุมหน้ากากอนามัยขายแพงเกินจริง [กระทรวงพาณิชย์]
วันเสาร์ที่ 14 มีนาคม 2563
พาณิชย์ เผยผลการจับกุมหน้ากากอนามัยขายแพงเกินจริง [กระทรวงพาณิชย์]
“ปลัดพาณิชย์” เผยผลการจับกุมหน้ากากอนามัยขายแพงเกินจริง ล่าสุด ณ วันที่ 8 มี.ค. 63 จับดําเนินคดีไปแล้ว 102 ราย
ซึ่งมีทั้งผู้ค้าที่เป็นห้างสรรพสินค้ารายใหญ่ และผู้ค้ารายย่อย ทั้งในกรุงเทพฯ และต่างจังหวัด ในข้อหาไม่ปิดป้ายแสดงราคา และจําหน่ายราคาเกินสมควรหรือแพงเกินจริง ซึ่งมีโทษสูงสุดจําคุกสูงสุด 7 ปี หรือปรับเงิน 1.4 แสนบาท หรือทั้งจําทั้งปรับ
วันนี้ (9 มี.ค.63) นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยถึงผลการจับกุมผู้ค้าหน้ากากอนามัยที่กระทําความผิดตาม พ.ร.บ.ว่าด้วยราคาสินค้าและบริการ พ.ศ. 2542 ว่ากระทรวงฯ ได้จัดส่งสายตรวจออกตรวจสอบทุกวันนับตั้งแต่วันที่ 31 มกราคมเป็นต้นมา โดยปัจจุบันได้มีการจับกุมดําเนินคดีไปแล้ว 102 ราย โดยแบ่งเป็นกรุงเทพฯ 74 ราย ส่วนต่างจังหวัดอีก 28 ราย ในความผิด 2 ข้อหาคือ มาตรา 28 ไม่ปิดป้ายแสดงราคา ซึ่งมีโทษปรับไม่เกิน 10,000 บาท และความผิดตามมาตรา 29 และ 30 คือการค้ากําไรเกินควรและกักตุนสินค้า ซึ่งมีโทษหนักจําคุก 7 ปี ปรับสูงสุด 1.4 แสนบาทหรือทั้งจําทั้งปรับ ในส่วนการจับกุมผู้ค้าออนไลน์ ทั้ง facebook Line Instagram กระทรวงพาณิชย์ได้ร่วมมือกับกระทรวงดิจิทัลเพื่อเศรษฐกิจและสังคม ปัจจุบันได้จับกุมไปทั้งหมด 14 ราย
นอกจากนี้ ตั้งแต่วันนี้ คือวันที่ 9 มีนาคม 2563 เป็นต้นไป กระทรวงจะได้ดําเนินการตรวจสอบและจับกุมผู้จําหน่ายหน้ากากอนามัยที่จําหน่ายเกินราคาที่กฎหมายกําหนดไว้คือชิ้นละ 2.50 บาท ซึ่งหากพบผู้กระทําความผิด จะถูกดําเนินคดีในข้อหาจําหน่ายหน้ากากอนามัยเกินราคาที่กฎหมายกําหนดซึ่งเป็นความผิดตามมาตรา 25 โดยมีอัตราโทษจําคุกสูงสุด 5 ปี ปรับ 100,000 บาท หรือทั้งจําทั้งปรับ ซึ่งหากพบว่าผู้กระทําผิดขายแพงเกินจริงและมีการกักตุนสินค้าด้วย จะเป็นความผิดทั้ง 2 กระทง โดยจะได้รับโทษหนักกว่า คือจําคุก 7 ปี ปรับ 1.4 แสนบาท หรือทั้งจําทั้งปรับ
โดยหากผู้พบเห็นการกระทําความผิดดังกล่าว โปรดแจ้งข้อมูลและหลักฐานมายังกรมการค้าภายใน โดยใช้สายด่วน 1569 หรือสื่อโซเชียลของกรมการค้าภายในเพื่อเป็นข้อมูลในการตรวจสอบและจับกุมต่อไป
รัฐบาลไทย-ข่าวทำเนียบรัฐบาล-สธ.ยืนยันโรงพยาบาลสรรพสิทธิประสงค์ จ.อุบลราชธานี ให้บริการได้ตามปกติ
วันพฤหัสบดีที่ 12 กันยายน 2562
สธ.ยืนยันโรงพยาบาลสรรพสิทธิประสงค์ จ.อุบลราชธานี ให้บริการได้ตามปกติ
กระทรวงสาธารณสุข ยืนยันโรงพยาบาลสรรพสิทธิประสงค์ จ.อุบลราชธานี ให้บริการได้ตามปกติ มีแผนให้บริการนอกโรงพยาบาล รับผู้ป่วยที่ไม่สามารถช่วยเหลือตัวเองได้มานอนที่โรงพยาบาล และเตรียมเส้นทางรับผู้ป่วยส่งต่อจากโรงพยาบาลอํานาจเจริญและยโสธรกรณีน้ําท่วม
กระทรวงสาธารณสุข ยืนยันโรงพยาบาลสรรพสิทธิประสงค์ จ.อุบลราชธานี ให้บริการได้ตามปกติ มีแผนให้บริการนอกโรงพยาบาล รับผู้ป่วยที่ไม่สามารถช่วยเหลือตัวเองได้มานอนที่โรงพยาบาล และเตรียมเส้นทางรับผู้ป่วยส่งต่อจากโรงพยาบาลอํานาจเจริญและยโสธรกรณีน้ําท่วม
วันนี้ (12 กันยายน 2562) นายแพทย์ธงชัย กีรติหัตถยากร ผู้ตรวจราชการกระทรวงสาธารณสุข เขตสุขภาพที่ 10 ให้สัมภาษณ์ว่า ได้รายงานการดูแลประชาชนและผู้ป่วยกรณีน้ําท่วมให้ผู้บริหารรับทราบมาโดยตลอด ซึ่งผู้บริหารยินดีให้การสนับสนุนในทุกเรื่อง โดยขณะนี้สถานบริการสาธารณสุขทุกแห่งในพื้นที่น้ําท่วมมีความพร้อมให้บริการประชาชนอย่างต่อเนื่อง ได้เตรียมยา เวชภัณฑ์ และอุปกรณ์การแพทย์สําหรับจัดบริการนอกสถานที่ในกรณีน้ําท่วมสถานพยาบาล เพื่ออํานวยความสะดวกประชาชนให้สามารถเดินทางมารับบริการได้ รวมทั้งมีแผนดําเนินการ เส้นทาง และประสานโรงพยาบาลใกล้เคียงในการย้ายผู้ป่วย
สําหรับสถานการณ์โรงพยาบาลสรรพสิทธิประสงค์ จ.อุบลราชธานี ยังคงให้บริการได้ตามปกติ เนื่องจากอยู่บนพื้นที่สูง สถานการณ์น้ําคาดว่าจะใกล้เคียงปี 2545 ซึ่งก็ไม่ท่วมโรงพยาบาล แต่เพื่อเป็นการไม่ประมาท ทางโรงพยาบาลจึงวางแผนการป้องกันไว้ก่อน โดยขนย้ายเวชภัณฑ์ อุปกรณ์การแพทย์ไว้ที่สูง สํารองยา เตรียมพื้นที่ชั้น 2 ไว้หากต้องย้ายจุดให้บริการผู้ป่วย พร้อมทั้งเตรียมน้ํา อาหารเพิ่มไว้ 2 เท่า เตรียมพื้นที่จัดจุดบริการผู้ป่วยนอกเชิงรุกที่สถานีบริการน้ํามันในพื้นที่สูงกรณีเส้นทางเข้าโรงพยาบาลน้ําท่วม รับตัวผู้ป่วยที่ไม่สามารถช่วยเหลือตัวเองได้มานอนที่โรงพยาบาล รวมทั้งโรงพยาบาลชุมชนในจังหวัดอุบลราชธานีมีระบบเครือข่ายส่งต่อเป็นโซน อาทิ โรงพยาบาล 50 พรรษาฯ เตรียมรับผู้ป่วยที่ส่งต่อจากโรงพยาบาลเขมราช และโรงพยาบาลตระการพืชผล และโรงพยาบาลสรรพสิทธิประสงค์ ได้เตรียมเส้นทางรับส่งต่อผู้ป่วยกรณีน้ําท่วมโรงพยาบาลอํานาจเจริญและยโสธร
ด้านนายแพทย์มนต์ชัย วิวัฒนาสิทธิพงศ์ ผู้อํานวยการโรงพยาบาลสรรพสิทธิประสงค์ กล่าวว่า โรงพยาบาลสรรพสิทธิประสงค์ สามารถให้การดูแลรักษาผู้ป่วยได้ทั้งผู้ป่วยนอกและผู้ป่วยใน ส่วนข่าวสังคมออนไลน์ที่ขอรับบริจาคโลหิตนั้น ขณะนี้โรงพยาบาลยังมีโลหิตประมาณ 800 ยูนิต เพียงพอหมุนเวียนให้บริการได้ แต่เนื่องจากไม่สามารถออกไปรับบริจาคนอกสถานที่ได้ จึงขอเชิญชวนประชาชนมาบริจาคโลหิตที่โรงพยาบาล เพื่อสํารองไว้ให้ได้วันละ 900 – 1,000 ยูนิต
******************************** 12 กันยายน 2562
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ประชุม อสค. ภาค ๗ (สัญจร) ยกระดับภาคประชาชนร่วมแก้ไขฟื้นฟูผู้กระทำผิด
วันจันทร์ที่ 25 มิถุนายน 2561
รองนายกรัฐมนตรีและรัฐมนตรีว่าการกระทรวงยุติธรรม ประชุม อสค. ภาค ๗ (สัญจร) ยกระดับภาคประชาชนร่วมแก้ไขฟื้นฟูผู้กระทําผิด
รองนายกรัฐมนตรีและรัฐมนตรีว่าการกระทรวงยุติธรรม ประชุม อสค. ภาค ๗ (สัญจร) ยกระดับภาคประชาชนร่วมแก้ไขฟื้นฟูผู้กระทําผิด
ในวันที่ ๒๕ มิถุนายน ๒๕๖๑ เวลา ๑๐.๐๐ นาฬิกา
ณ เรือนจําชั่วคราวเขากลิ้ง อําเภอแก่งกระจาน จังหวัดเพชรบุรี
พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
พร้อมคณะ ลงพื้นที่จังหวัดเพชรบุรี
เพื่อเป็นประธานเปิดการประชุมคณะกรรมการบริหารอาสาสมัครคุมประพฤติ ภาค ๗ (สัญจร)
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรม มีนโยบายที่สําคัญ
ในการอํานวยความยุติธรรมให้กับประชาชนสามารถเข้าถึงความช่วยเหลือจากภาครัฐอย่างสะดวก รวดเร็วและทั่วถึง
พร้อมส่งเสริมให้ประชาชนได้เข้ามามีส่วนร่วมในการอํานวยความยุติธรรมเพื่อลดความเหลื่อมล้ําทางสังคม
ซึ่งในส่วนของกรมคุมประพฤตินั้นได้นําภาคประชาชนเข้ามามีส่วนร่วม
ในการแก้ไขฟื้นฟูผู้กระทําความผิดในชุมชนในรูปแบบของอาสาสมัครคุมประพฤติ หรือ อ.ส.ค.
ซึ่งเป็นผู้ที่มีความเสียสละและมีจิตอาสาช่วยเหลือผู้กระทําผิดอันเป็นการส่งเสริมคนดีสู่สังคม
สําหรับการประชุมมีการนําเสนอผลการดําเนินงานของอาสาสมัครคุมประพฤติ ๘ จังหวัด
ประกอบด้วย จังหวัดเพชรบุรี จังหวัดประจวบคีรีขันธ์ จังหวัดราชบุรี จังหวัดสมุทรสงคราม
จังหวัดสมุทรสาคร จังหวัดนครปฐม จังหวัดสุพรรณบุรี และจังหวัดกาญจนบุรี
พร้อมทั้งร่วมกันปรึกษาหารือและสะท้อนการปฏิบัติงานในระดับพื้นที่
ตลอดจนการนําชุมชนเข้ามามีบทบาทในการแก้ไขฟื้นฟูผู้กระทําผิดในชุมชน
นอกจากนี้ ยังมีการศึกษาดูงานเรือนจําต้นแบบ เรือนจําชั่วคราวเขากลิ้ง
และศูนย์การเรียนรู้เศรษฐกิจพอเพียง อันเป็นบูรณาการและแลกเปลี่ยนเรียนรู้ประโยชน์
นํามาสู่การพัฒนารูปแบบงานอาสาสมัครคุมประพฤติ
ต่อจากนั้น รองนายกรัฐมนตรีและรัฐมนตรีว่าการกระทรวงยุติธรรม พร้อมคณะ
ได้เยี่ยมชมนิทรรศการของอาสาสมัครคุมประพฤติ กระทรวงยุติธรรม
ซึ่งมีการสาธิตการฝึกอาชีพการทําไม้กวาดทางมะพร้าว การทํากรอบพระเครื่อง และการส่งเสริมอาชีพ
อาทิ ขนมทองม้วน ลูกชิ้นปลาทอด น้ําเต้าหู้ สปาเกลือ
เพื่อให้ผู้กระทําผิดมีอาชีพ สร้างรายได้ให้กับตนเองและครอบครัว ซึ่งเป็นการแก้ไขฟื้นฟูอย่างยั่งยืน
จากนั้น ได้เยี่ยมชมเรือนจําต้นแบบ เรือนจําชั่วคราวเขากลิ้ง
ศูนย์การเรียนรู้เศรษฐกิจพอเพียง สร้างงานสร้างอาชีพฐานการเรียนรู้ต่าง ๆ
รัฐบาลไทย-ข่าวทำเนียบรัฐบาล-รองปลัดนิสากรฯ เป็นประธานการประชุมคณะกรรมการอำนวยการจัดงาน World Expo 2020 Dubai
วันพฤหัสบดีที่ 5 กันยายน 2562
รองปลัดนิสากรฯ เป็นประธานการประชุมคณะกรรมการอํานวยการจัดงาน World Expo 2020 Dubai
นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานการประชุมคณะกรรมการอํานวยการจัดงาน World Expo 2020 Dubai ณ ห้องประชุมชุณหะวัน อาคาร สปอ.
วันที่ 4 กันยายน 2562 นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานการประชุมคณะกรรมการอํานวยการจัดงาน World Expo 2020 Dubai ณ ห้องประชุมชุณหะวัน อาคาร สปอ.
โดยที่ประชุมได้หารือในการขับเคลื่อนการจัดงาน World Expo 2020 Dubai ของกระทรวงอุตสาหกรรม ซึ่งได้ดําเนินการมีส่วนร่วมเป็นส่วนหนึ่งของงานสําคัญระดับโลก ซึ่งจะมีขึ้นในปี 2564 โดยที่ประชุมกําหนดได้กําหนดรูปแบบการจัดงานในธีม ''ฮาลาล'' ซึ่งจะมีการนําเสนอทั้ง FOOD and NON-FOOD และกระทรวงอุตสาหกรรมจะเข้าร่วมงานระหว่างวันที่ 17 มกราคม - 20 กุมภาพันธ์ 2564
รัฐบาลไทย-ข่าวทำเนียบรัฐบาล-กกจ. เดินหน้าสร้างงานวัยเก๋า
วันจันทร์ที่ 3 สิงหาคม 2563
กกจ. เดินหน้าสร้างงานวัยเก๋า
เมื่อวันที่ 2 สิงหาคม 2563 นายสุชาติ พรชัยวิเศษกุล อธิบดีกรมการจัดหางาน เปิดเผยว่า  จากสถานการณ์การแพร่ระบาดของโรคโควิด-19 ได้ส่งผลกระทบเชื่อมโยงถึงการจ้างงานภายในประเทศ  ในทุกช่วงวัย
กรมการจัดหางาน ซึ่งเป็นหน่วยงานที่มีภารกิจในการส่งเสริมการมีงานทํา ไม่ได้นิ่งนอนใจ ได้เร่งหาแนวทางและมาตรการเพื่อก่อให้เกิดการจ้างงาน โดยเฉพาะอย่างยิ่งในกลุ่มผู้สูงวัย โดยมอบให้เจ้าหน้าที่เร่งหาตําแหน่งงานว่างที่เหมาะสม
ซึ่งในปีงบประมาณ 2563 กรมการจัดหางานได้จัดโครงการส่งเสริมการจ้างงานผู้สูงอายุในอาชีพที่เหมาะสมกับวัยและประสบการณ์ ประกอบด้วย 4 กิจกรรมคือ 1) กิจกรรม 1 อําเภอ 1 ภูมิปัญญา ภายใต้การดําเนินงาน “ผู้สูงอายุทรงคุณค่า สร้างภูมิปัญญา เพื่อไทยนิยมยั่งยืน” โดยจะจ้างงานผู้สูงอายุ 60 ปีขึ้นไปที่มีความรู้ มีภูมิปัญญาท้องถิ่นในสาขาต่าง ๆ มาถ่ายทอดความรู้ให้คนในชุมชน เพื่อไปถ่ายทอดและประกอบอาชีพต่อไป เป้าหมายผู้สูงอายุได้รับการจ้างเป็นวิทยากร จํานวน 104 คน ดําเนินการนําร่องใน 16 จังหวัดคือ จังหวัดลพบุรี กาญจนบุรี สระบุรี เพชรบุรี ฉะเชิงเทรา จันทบุรี ลําปาง พิษณุโลก กําแพงเพชร ชัยภูมิ มหาสารคาม สกลนคร กาฬสินธุ์ พัทลุง นราธิวาส และปัตตานี 2)กิจกรรมเพิ่มโอกาสสร้างงาน สร้างความมั่นคงแก่ผู้สูงอายุ เพื่อส่งเสริมการจ้างงานผู้สูงอายุในสถานประกอบการ โดยมีเป้าหมาย คือ ผู้สูงอายุมาใช้บริการจัดหางาน จํานวน 965 คน และผู้สูงอายุที่มาใช้บริการมีงานทําไม่น้อยกว่าร้อยละ 50 3)กิจกรรมสร้างโอกาสการมีงานทําให้ผู้สูงอายุเพื่อเพิ่มประสิทธิภาพการบรรจุงาน เพื่อจ้างเหมาบริการผู้สูงอายุที่มีอายุตั้งแต่ 60 ปีขึ้นไป จํานวน 20 คน ทํางานในศูนย์บริการจัดหางานเพื่อคนไทย สํานักงานจัดหางานกรุงเทพมหานครพื้นที่ 10 สํานักงานจัดหางานจังหวัดสมุทรปราการ ปทุมธานี นครปฐม สระบุรี ชลบุรี ระยอง ประจวบคีรีขันธ์ เชียงใหม่ ลําพูน พิษณุโลก นครราชสีมา อุบลราชธานี ขอนแก่น สกลนคร อุดรธานี นครศรีธรรมราช สุราษฎร์ธานี และสงขลา มีระยะเวลาการทํางาน จํานวน 144 วัน ทํางานวันละ 3 ชั่วโมง ได้รับค่าจ้างชั่วโมงละ 250 บาท (ผู้สูงอายุจะมีรายได้ต่อคนรวมทั้งสิ้น จํานวน 108,000 บาท) และ4) กิจกรรมสํารวจข้อมูลผู้สูงอายุที่ต้องการประกอบอาชีพหรือทํางาน เพื่อสํารวจความต้องการประกอบอาชีพหรือทํางานของผู้สูงอายุ เพื่อให้ผู้สูงอายุได้รับการส่งเสริมประกอบอาชีพที่ตรงตามความต้องการ โดยมีเป้าหมาย คือ สํารวจผู้สูงอายุ จํานวน 13,500 คน
อธิบดีกรมการจัดหางาน กล่าวอีกว่า ปัจจุบัน กรมการจัดหางานได้จัดหาตําแหน่งงานว่างรองรับผู้สูงอายุ 1,466 อัตรา มีผู้สูงอายุมาใช้บริการแล้ว 924 คน ได้รับการบรรจุงานแล้วจํานวน 732 คน เป็นแรงงานด้านการผลิตมากที่สุด พนักงานดูแลความปลอดภัย รองลงมาเป็น แม่บ้าน พนักงานบริการลูกค้า เสมียนพนักงานทั่วไป ตามลําดับ (ข้อมูล ณ เดือน มิถุนายน 2563)
ในส่วนของภาครัฐได้มีการจ้างงานผู้สูงอายุตั้งแต่ 60 – 75 ปี ใน 20 หน่วยงานของกรมการจัดหางานเพื่อเป็นต้นแบบในการจ้างงานผู้สูงอายุ จํานวน 20 ราย ระยะเวลาทํางาน 144 วันๆ ละ 3 ชั่วโมง ค่าตอบแทน 250 บาทต่อชั่วโมง มีรายได้ 108,000 บาทต่อคน
ซึ่งผู้สูงอายุที่สนใจสามารถติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 ศูนย์บริการจัดหางานเพื่อคนไทย (Smart Job center) อาคาร 3 ชั้น ด้านหน้ากระทรวงแรงงาน ถ.มิตรไมตรี เขตดินแดง กรุงเทพฯ หรือโทร.สายด่วนกระทรวงแรงงาน 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-วิธีการดูแลที่พักคนงานก่อสร้าง
วันเสาร์ที่ 30 พฤษภาคม 2563
วิธีการดูแลที่พักคนงานก่อสร้าง
ปฏิบัติดังนี
สําหรับนายจ้าง หรือผู้รับผิดชอบ
-ดูแลความสะอาด
-มีที่ล้างมือด้วยสบู่และเจลแอลกอฮอล์
-มีการคัดกรองเบื้องต้น
สําหรับคนงาน หรือคนในครอบครัว
-สังเกตอาการ
-สวมหน้ากากอนามัย
-ล้างมือให้สะอาด
-หลีกเลี่ยงการรวมหมู่
-กินอาหารปรุงสุก ใช้ช้อนส่วนตัว
รัฐบาลไทย-ข่าวทำเนียบรัฐบาล-รัฐบาลเปิดสายตรงไทยนิยม ช่องทางการรับฟังปัญหาจากประชาชน 24 ชม.
วันอังคารที่ 3 เมษายน 2561
รัฐบาลเปิดสายตรงไทยนิยม ช่องทางการรับฟังปัญหาจากประชาชน 24 ชม.
รัฐบาลเปิดสายตรงไทยนิยม ช่องทางการรับฟังปัญหาจากประชาชน 24 ชม. โดยได้เพิ่มช่องทางสื่อสารเปิด Website และ Facebook ชื่อ “สายตรง ไทยนิยม”
วันนี้ (3 เมษายน 2561) เวลา 13.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวถึงโครงการสายตรงไทยนิยม โดยฝากสื่อมวลชนชี้แจงต่อประชาชนถึงช่องทางการสื่อสารของรัฐบาล โดยได้เพิ่มช่องทางสื่อสารเปิด Website และ Facebook ชื่อ “สายตรง ไทยนิยม” เพื่อรับคําร้องเรียน ร้องทุกข์ ข้อเสนอแนะ แสดงความคิดเห็น และใช้ในการกระจายข้อมูลข่าวสารจากภาครัฐ ข้อมูลสาธารณประโยชน์ ข้อเท็จจริงต่าง ๆ ที่อยู่ในความสนใจของประชาชน เสริมช่องทางเดิมที่มีอยู่ ซึ่งโครงการนี้ไม่ใช่โครงการประชานิยม แต่เป็นอีกหนึ่งช่องทางการรับฟังปัญหาจากประชาชน ในขณะนี้มีเรื่องร้องเรียนเกี่ยวกับความต้องการสาธารณูปโภคพื้นฐานมากถึง 50 % ทั้งนี้เพื่อเพิ่มมูลค่าทางเศรษฐกิจ การค้าขาย การคมนาคมได้สะดวก นอกจากนี้ ยังมีด้านสาธารณสุข 8 % ด้านการเกษตรประมาณ 10 % และด้านอื่นๆ เช่น การบริหารจัดการน้ํา เป็นต้น
นายกรัฐมนตรี กล่าวเพิ่มเติมว่า การทํางานต้องทํางานในเชิงโครงสร้างในพื้นที่ สร้างความเข้มแข็งให้กับชุมชน ส่งเสริมผู้มีรายได้น้อย รวมทั้งการดูแลแรงงานภาคการเกษตรให้กลับสู่ภูมิลําเนา รัฐบาลมีความมุ่งมั่นในการปฏิรูปการเกษตรทั้งระบบ ซึ่งได้ดําเนินการทบทวนด้านสาธารณูปโภคพื้นฐานให้มากขึ้น รวมทั้งการเจรจาค้าขายกับต่างประเทศ โดยต้องระมัดระวังไม่ให้ส่งผลกระทบต่อภาคการเกษตรภายในประเทศ ทั้งนี้ อยากให้ทุกคนคํานึงถึงกลุ่มผู้ใช้แรงงาน ซึ่งมีความจําเป็นต้องเร่งดําเนินการให้เป็นแรงงานที่มีฝีมือ เพื่อให้เป็นแรงงานที่มีศักยภาพ และเพิ่มรายได้สูงขึ้น
....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.นครศรีธรรมราช เร่งช่วยเหลือแม่เลี้ยงเดี่ยว ต้องดูแลลูก 6 คน
วันจันทร์ที่ 10 สิงหาคม 2563
รมว.พม. ลงพื้นที่ จ.นครศรีธรรมราช เร่งช่วยเหลือแม่เลี้ยงเดี่ยว ต้องดูแลลูก 6 คน
รมว.พม. ลงพื้นที่ จ.นครศรีธรรมราช เร่งช่วยเหลือแม่เลี้ยงเดี่ยว ต้องดูแลลูก 6 คน
เมื่อวันที่ 6 ส.ค. 63เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นตําบลท่าซัก อําเภอเมืองนครศรีธรรมราช จังหวัดนครศรีธรรมราช พร้อมด้วยคณะผู้บริหารกระทรวงการพัฒนาสังคมและความมั่นคงของมนุษย์ ทีม One Home พม. จังหวัดนครศรีธรรมราช และหน่วยงานที่เกี่ยวข้องในพื้นที่ เพื่อเยี่ยมให้กําลังใจและช่วยเหลือครอบครัวแม่เลี้ยงเดี่ยวที่ประสบปัญหาทางสังคม
นายจุติ กล่าวว่า วันนี้ตนได้ลงมาเยี่ยมครอบครัวแม่เลี้ยงเดี่ยว ซึ่งผู้เป็นแม่ อายุ 39 ปี ต้องดูแลบุตรจํานวน 6 คน เนื่องจากได้แยกทางกับสามี ปัจจุบันผู้เป็นแม่ต้องทํางานรับจ้างหารายได้เลี้ยงครอบครัวเพียงคนเดียว ทําให้ประสบความเดือดร้อนด้านค่าใช้จ่ายในด้านการศึกษาของบุตรทั้ง 4 คนที่อยู่ในวัยเรียน อีกทั้งยังต้องเลี้ยงบุตรคนสุดท้องที่เพิ่งคลอดได้เพียง 1 เดือน ทําให้ไม่สามารถไปทํางานไกลได้ กระทรวง พม. พร้อมหน่วยงานที่เกี่ยวข้อง จึงได้ลงมาให้ความช่วยเหลือ ได้แก่ การมอบเงินช่วยเหลือผู้ประสบปัญหาทางสังคมกรณีฉุกเฉิน มอบเครื่องอุปโภคบริโภคเพื่อบรรเทาความเดือดร้อนเบื้องต้น พร้อมทั้งปรับปรุงที่อยู่อาศัยให้มีความมั่นคง เหมาะสม ถูกสุขลักษณะ โดยเฉพาะห้องสุขา ซึ่งได้มอบให้ พอช. เตรียมสร้างให้แก่ครอบครัวดังกล่าวอีกด้วย
นายจุติ กล่าวเพิ่มเติมว่า ทั้งนี้ รัฐบาลและข้าราชการเดินทางมาช่วยเหลือ ซึ่งเราเป็นเหมือนไม้เท้า แต่พวกคุณต้องเดินเองต้องพึ่งพาตนเองให้ได้ โดยเราจะมีสมุดพกครอบครัวเอาไว้ให้เพื่อดูความคืบหน้าของครอบครัวดังกล่าว เรามาแล้วจะไม่หายไป แต่จะติดตามให้ถึงที่สุด กระทรวง พม. จะช่วยเหลือด้านการให้คําปรึกษาและส่งเสริมประกอบอาชีพ ส่วนเด็กที่ไม่มีที่เรียนจะประสานให้เด็กมีที่เรียนจนจบการศึกษา สิ่งสําคัญที่สุดคือการศึกษา การศึกษาจะเป็นตัวที่ทําลายวงจรความยากจนได้